ร้องเรียนให้ช่วยจัดการปัญหาคนน่าจะสติไม่ดีบริเวณสะพานหัวช้างและหรือราชเทวีทั้งฝั่งวีโฮเทล และฝั่งคริสตจักร 

เนื่องจากพบเจอบุคคลในภาพดังกล่าว ผู้ชาย ผอม ผิวคล้ำ หน้าตามอมแมม สวมชุดดำ น่าจะเดินมาจากบริเวณใต้สะพานหัวช้าง มุ่งหน้าไปทางวีโฮเทล เวลาประมาณ 13.17-13.25 น. วันนี้ (10 ธ.ค.2565) โดยบุคคลดังกล่าวมีพฤติกรรมจู่โจมเข้ามาจะจับที่ขา หรือข้อเท้าผู้หญิง ซึ่ง
 1) คนของทางผู้แจ้งได้พบเจอเหตุการณ์ดังกล่าวด้วยตัวเอง ตรงฟุตบาทหน้าสวนเฉลิมหล้าและหน้าบ้านที่มีลวดหนามข้างวีโฮเทล หวาดผวาเป็นอย่างมากเพราะบุคคลดังกล่าวเดินขึ้นมาจากถนน มาที่ฟุตบาทแล้วจู่โจมเข้ามายังคนของทางผู้แจ้ง ทางหลบแทบไม่มีเพราะเดินชิดริมติดรั้วสวน หากบุคคลดังกล่าวอาการหนักกว่านี้ อาจเกิดเหตุร้ายได้ ในขณะที่เกิดเหตุ ไม่มีใครอื่นเลย ที่สามารถพอจะช่วยได้หากบุคคลดังกล่าวขว้าขาหรือข้อเท้าทันแล้วลาก หรือทำอะไรที่ไม่ดี (เหตุเกิดต่อมาหลังจากภาพที่ส่งอ้างอิงร้องเรียน ในหัวข้อที่ 2 ภายหลังไม่กี่นาที) และภายหลังชายดังกล้าวหันหน้ากลับมามอง แล้วเดินข้ามถนนใหญ่ไปฝั่งคริสตจักร

2) เกิดเหตุการณ์รูปแบบเดียวกันกับเด็กวัยรุ่น น้องกรี๊ดดังลั่น (ตามภาพจะเห็นว่ามีพฤติกรรมจู่โจมจะไปคว้าข้อเท้าของเด็กผู้หญิง)

รบกวนหน่วยงานที่เกี่ยวข้องช่วยตรวจสอบและจัดการปัญหานี้ด้วยค่ะ กล้องกทม.น่าจะพอเห็นหน้าตารูปพรรณบุคคลดังกล่าวอยู่

ปล่อยไว้แบบนี้ไม่ไหว ราชเทวีเป็นย่านใจกลางเมือง มีคนทุกระดับ ทุกรุ่น รวมถึงต่างชาติเดินเยอะมากๆบริเวณนี้ แต่ความปลอดภัยไม่มีเลยค่ะ 😭